安寧花園

安寧花園係香港一個居者有其屋屋苑，喺新界將軍澳坑口常寧路10號，一共有6座樓，1990年落成，1991年入伙。呢個屋苑喺居者有其屋第十二期甲開賣，嗰時嘅開賣價介乎港幣$312,200 - $528,100。 屋苑係由城設建築師事務所有限公司設計，由CFE Engineering & Contracting Limited 同埋德榮建築（集團）有限公司（今標準資源）組成嘅附屬公司Hening Investment Ltd合作發展，康業服務有限公司做物業管理。